नोडल केंद्र प्रभारियों की बैठक आयोजित
जैतारण | पंचायतसभागार में ब्लाॅक अधीनस्थ नोडल केंद्र प्रभारियों की बैठक ब्लाॅक प्रारंभिक शिक्षाधिकारी बस्तीलाल भाटी की अध्यक्षता में आयोजित हुई। बैठक में सभी विद्यालयों में मनरेगा से खेल मैदान का सुदृढ़ीकरण करने के साथ ही चारदीवारी करवाने के प्रस्ताव को जल्द तैयार कर भेजने को कहा, जिससे समय पर कार्य को संपन्न करवाया जा सके। पोषाहार कार्यक्रम, 8वीं बोर्ड के सत्रांक, आधार कार्ड बनाकर शाला सिद्धि पोर्टल पर 10 मार्च तक अपलोड करने सहित अन्य कार्यों का लेकर चर्चा की गई। इस मौके पर अतिरिक्ति ब्लाॅक शिक्षाधिकारी सत्यनारायण शर्मा, भूंडाराम मेघवाल, जवरीलाल प्रजापत आदि मौजूद रहे।
hin_Deva hin_Deva